หุ้นบิ๊กแคปหนุน SET ปิดบวก 13 จุด มูลค่าซื้อขายหนาแน่น 9.39 หมื่นลบ. แนะจับตาบจ.ประกาศงบ
หุ้นบิ๊กแคปหนุน SET ปิดบวก 13 จุด มูลค่าซื้อขายหนาแน่น 9.39 หมื่นลบ. แนะจับตาบจ.ประกาศงบ โดยดัชนีปิดที่ระดับ 1,585.03 จุด เพิ่มขึ้น 13.12 จุด หรือ 0.83% มูลค่าการซื้อขาย 9.39 หมื่นล้านบาท
7 พ.ค. 2564

สื่อข่าวรายงานว่า ดัชนีปิดที่ระดับ 1,585.03 จุด เพิ่มขึ้น 13.12 จุด หรือ 0.83% มูลค่าการซื้อขาย 9.39 หมื่นล้านบาท 
10 หุ้นดันดัชนีวันนี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยวันนี้ปรับตัวขึ้นได้ค่อนข้างดี เป็นไปในทิศทางเดียวกับตลาดต่างประเทศ โดยตลาดหุ้นในภูมิภาคเอเชียบวกเป็นส่วนใหญ่ เช่นเดียวกับตลาดหุ้นในยุโรปเทรดบ่ายนี้เคลื่อนไหวในแดนบวก เช่นเดียวกับดาวโจนส์ฟิวเจอร์ส
โดยปัจจัย Global ค่อนข้างชัดเจน จากตัวเลขเศรษฐกิจสหรัฐฯที่ออกมาดี และผลประชุมธนาคารกลางอังกฤษ (BoE) ปรับเพิ่มประมาณการการเติบโตเศรษฐกิจขึ้น อีกทั้งตัวเลขเศรษฐกิจของจีนก็ออกมาดี ทั้งตัวเลขการส่งออก และดัชนีผู้จัดการฝ่ายจัดซื้อ (PMI) ภาคผลิต-ภาคบริการ
ส่วนตลาดบ้านเราจัดได้ว่าได้รับรู้สถานการณ์การแพร่ระบาดไวรัสโควิด-19 ในระดับหนึ่งแล้ว ตอนนี้ก็ต้องฝากความหวังที่วัคซีนโควิด-19 ซึ่งยังมีความไม่แน่นอน และเป็นปัจจัยถ่วงตลาดฯ ทำให้ต้องติดตามจำนวนผู้ติดเชื้อโควิด-19 ในแต่ละวันต่อไป นอกจากนี้ บ้านเรายังวิตกแนวโน้มที่อาจถูกปรับลดประมาณการการเติบโตเศรษฐกิจด้วยอันเป็นผลจากการแพร่ระบาดโควิด-19 ระลอกใหม่
สำหรับแนวโน้มการลงทุนในสัปดาห์หน้า น.ส.ธีรดา กล่าวว่า  ตลาดคงจะแกว่งไซด์เวย์ และอาจจะปรับตัวขึ้นได้ในกรอบจำกัด เพราะตัวแปรหลักยังอยู่ที่โควิด-19 และวัคซีนที่เป็นความหวัง โดยให้แนวรับ 1,550 จุด ส่วนแนวต้าน 1,610 จุด
ส่วนสัปดาห์หน้าให้ติดตามการทยอยประกาศผลประกอบการของบริษัทจดทะเบียนช่วงโค้งสุดท้าย ซึ่งหลายบริษัทฯก็ประกาศออกมาดี ทำให้จะมีการปรับเพิ่มประมาณการได้ต่อไป ส่วนนอกประเทศคืนนี้ติดตามตัวเลขการจ้างงานนอกภาคเกษตรของสหรัฐฯ และจับตาสหรัฐฯในการผลักดันมาตราการกระตุ้นเศรษฐกิจเพิ่มได้เมื่อไร
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
DMT     มูลค่าการซื้อขาย   7,334.99 ล้านบาท  ปิดที่  15.90 บาท ลดลง   0.10 บาท
DELTA   มูลค่าการซื้อขาย   4,191.61 ล้านบาท  ปิดที่ 402.00 บาท เพิ่มขึ้น 35.00 บาท
KBANK   มูลค่าการซื้อขาย   4,005.92 ล้านบาท  ปิดที่ 125.00 บาท ลดลง   2.00 บาท
PTTGC   มูลค่าการซื้อขาย   3,687.42 ล้านบาท  ปิดที่  69.50 บาท เพิ่มขึ้น  1.75 บาท
SCC     มูลค่าการซื้อขาย   2,423.60 ล้านบาท  ปิดที่ 464.00 บาท ลดลง  10.00 บาท
 
ตลาดหุ้นเอเชีย
